**HIRDETMÉNY**

**PARTNERSÉGI VÉLEMÉNYEZÉS KEZDEMÉNYEZÉSÉNEK KÖZZÉTÉTELE**

**Tisztelt Partnerek!**

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendeletben (a továbbiakban: Tr.) foglalt követelmény és Bugyi Nagyközség Önkormányzatának Képviselő-testületének 6/2017. (v.16.) önkormányzati rendeletében foglalt Bugyi nagyközség településfejlesztésével és településrendezésével összefüggő partnerségi egyeztetésről szóló szabályzat (a továbbiakban: **PR.**) alapján **tájékoztatom, hogy a Képviselő-testület Bugyi Településszerkezeti tervének (TSZT) és Helyi Építési Szabályzatának (HÉSZ) módosításának tervezet elkészült.**

A településrendezési eszközök egyeztetése a Tr. 32. § (3) bekezdése szerinti **teljes eljárásban** történik, jelenleg a **közbenső** tájékoztatási szakasz van folyamatban.

A fent jelzett véleményeztetéssel párhuzamosan a **partnerségi egyeztetését** jelen felhívással kezdeményezem:

A Tr. - ben foglalt követelményekkel összhangban **a mai napon tájékoztatok minden PR. szerint érintett partnert** **a partnerségi egyeztetés megindításáról.**

**Az előzetes tájékoztatás anyaga az Önkormányzat honlapján teljes terjedelmében elérhető.**

* A Partnerségi egyeztetés **2018. szeptember 10- én indul.**
* APartnereknek **30 nap áll rendelkezésre a** Tr. - ben és a PR. IV. - ben foglaltak szerinti **véleménynyilvánításra.**
* A Partnerségi vélemények **beküldésének határideje 2018. október 10. szerda 17.00 óra.**
* **Lakossági fórumot tartunk a tárgyi ügyben, melynek helye, időpontja: Bugyi Nagyközségi Polgármesteri Hivatal- 2018 október 02. kedd 17:00 óra**
* A "Partnerségi vélemény" tárgyú véleményeket **levélben személyes érkeztetéssel** Bugyi Polgármesteri Hivatal címére (2347 Bugyi, Beleznay tér 1.) **vagy e-mailen** jegyzo@bugyi.hu@bugyi.hu *e-mail címre* **kérjük megküldeni.**

**Kérem a tisztelt érintett Partnereket, hogy a TSZT és HÉSZ módosítással kapcsolatban a mellékelt dokumentumok figyelembevételével, tegyék meg véleményüket, javaslataikat.**

**Jelen felhívás a település hivatalos honlapján, és az önkormányzat épületében lévő hirdetőn kerül közzétételre.**

Bugyi, 2018. szeptember 10.

Tisztelettel:

 …………………………….

 Somogyi Béla

 Polgármester

*Mellékletek:*

* Előzetes tájékoztatás